*PIRKIMAS DALINAI FINANSUOJAMAS PROJEKTO ,,BAUSMIŲ VYKDYMO SISTEMOS ELEKTRONINIŲ PASLAUGŲ SKAITMENINIO SPRENDIMO SUKŪRIMAS“ NR. 02-088-P-0005 LĖŠOMIS*

# PASLAUGŲ VIEŠOJO PIRKIMO–PARDAVIMO SUTARTIS

##### 2024 m. rugsėjo 18 d. Nr. 15R-421

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), atstovaujamas direktorės Viktorijos Rūkštelės, ir **ūkio subjektų grupė, sudaryta iš UAB„Asseco Lietuva“ ir UAB ,,Insoft“,** veikianti 2024 m. liepos 11 d. tarpusavyje pasirašytos jungtinės veiklos sutarties Nr. JVS-2024/07-VX702T5 pagrindu, atstovaujama atsakingojo partnerio **UAB„Asseco Lietuva“** (toliau – **Paslaugų teikėjas**), atstovaujama generalinio direktoriaus Alberto Šermoko, toliau kartu ar atskirai vadinamos Šalimis, vadovaudamiesi Išteklių agentūros prie Lietuvos Respublikos vidaus reikalų ministerijos viešojo pirkimo komisijos 2024 m. rugpjūčio 23 d. posėdžio protokolu Nr. P-145, sudarė šią paslaugų viešojo pirkimo–pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis teikti Integruotos baudžiamojo proceso informacinės sistemos (toliau – IBPS) programinės įrangos kūrimo, modernizavimo bei jos įdiegimo, ir iki 477 val. IBPS priežiūros paslaugų pagal Kliento poreikį bei suteikti sukurtai, modernizuotai ir įdiegtai IBPS programinei įrangai garantinės priežiūros paslaugas (toliau – paslaugos), kurių specifikacija nurodyta Sutarties priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **iki** **1 325 893,80** **Eur(vieno milijono trijų šimtų dvidešimt penkių tūkstančių aštuonių šimtų devyniasdešimt trijų eurų ir aštuoniasdešimt centų)**, įskaitant pridėtinės vertės mokestį (toliau – PVM). Pradinės Sutarties vertė – iki 1 095 780,00 Eur (vieno milijono devyniasdešimt penkių tūkstančių septynių šimtų aštuoniasdešimt eurų ir nulio centų) be PVM. Detalios paslaugų kainos (įkainiai):

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Pavadinimas | Kiekis | Mato  vienetas | Vieneto kaina (įkainis) (Eur be PVM) | Suma (Eur be PVM) | Suma (Eur su PVM) |
| *1* | *2* | *3* | *4* | *5* | *6* | *7* |
| *IBPS programinės įrangos priežiūros ir modernizavimo paslaugos (pagal reikalavimus, nurodytus Sutarties 1 priedo III sk. „Reikalavimai IBPS programinės įrangos priežiūrai ir modernizavimui“):* | | | | | | |
| ***IBPS programinės įrangos kūrimas, modernizavimas ir jos įdiegimas (Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 1 - 60 punktai)*** | | | | | | |
| 1. | **IBPS pirmo lango ir detalios paieškos lango optimizavimas** | 1 | Vnt. | 28350,00 | 28350,00 | 34303,50 |
| 2. | **IBPS ir Gyventojų registro integracijos tobulinimas** | 1 | Vnt. | 7700,00 | 7700,00 | 9317,00 |
| 3. | **Integracijos su** **Transporto priemonių savininkų apskaitos informacine sistema (TPSAIS) sukūrimas** | 1 | Vnt. | 10290,00 | 10290,00 | 12450,90 |
| 4. | **Integracijos su NTR, KTPR ir TSMPR registru, tobulinimas** | 1 | Vnt. | 50190,00 | 50190,00 | 60729,90 |
| 5. | **Integracijos TAAR tobulinimas** | 1 | Vnt. | 20580,00 | 20580,00 | 24901,80 |
| 6. | **Bylos/medžiagos apyrašo tobulinimas** | 1 | Vnt. | 61810,00 | 61810,00 | 74790,10 |
| 7. | **Veikų registracijos, komentarų atvaizdavimas ir paieškos ikiteisminiame tyrime ir medžiagoje funkcionalumo papildymas** | 1 | Vnt. | 33460,00 | 33460,00 | 40486,60 |
| 8. | **Proceso dalyvio paieška dokumentų formose pakeitimas** | 1 | Vnt. | 20580,00 | 20580,00 | 24901,80 |
| 9. | **Bylų, medžiagų prieigos teisių ir prokurorų įstaigos tobulinimas pasikeitus byloje prokurorui** | 1 | Vnt. | 7700,00 | 7700,00 | 9317,00 |
| 10. | **Patikslinti IBPS veiksmų auditavimą** | 1 | Vnt. | 18060,00 | 18060,00 | 21852,60 |
| 11. | **Funkcionalumo, susijusio su teismo šaukimais, sukūrimas** | 1 | Vnt. | 7700,00 | 7700,00 | 9317,00 |
| 12. | **Skundų registravimo IBPS modifikavimas** | 1 | Vnt. | 15470,00 | 15470,00 | 18718,70 |
| 13. | **Duomenų apie įtariamųjų atžvilgiu taikytas proc. prievartos priemones ir kt. sprendimus atvaizdavimo papildymas** | 1 | Vnt. | 7700,00 | 7700,00 | 9317,00 |
| 14. | **Veikos registravimo lango papildymas nauju požymiu** | 1 | Vnt. | 4200,00 | 4200,00 | 5082,00 |
| 15. | **Naudotojo paskyros patobulinimas** | 1 | Vnt. | 3850,00 | 3850,00 | 4658,50 |
| 16. | **Aukštesniojo prokuroro elemento įvedimas** | 1 | Vnt. | 10290,00 | 10290,00 | 12450,90 |
| 17. | **Jautrių bylų funkcionalumo išplėtimas** | 1 | Vnt. | 10290,00 | 10290,00 | 12450,90 |
| 18. | **IBPS naudotojo informavimo apie įvykius papildymas** | 1 | Vnt. | 12880,00 | 12880,00 | 15584,80 |
| 19. | **Įvykio vietos parodymas žemėlapyje** | 1 | Vnt. | 15470,00 | 15470,00 | 18718,70 |
| 20. | **ES vėliavos ženklo rodymas** | 1 | Vnt. | 2590,00 | 2590,00 | 3133,90 |
| 21. | **Apribojimų sukūrimas, kai medžiagoje, IT byloje, TP byloje yra nebaigtas pasirašymo/paskelbimo procesas IBPS** | 1 | Vnt. | 6790,00 | 6790,00 | 8215,90 |
| 22. | **Anti-roboto sukūrimas** | 1 | Vnt. | 23170,00 | 23170,00 | 28035,70 |
| 23. | **Rezoliucijų tobulinimas** | 1 | Vnt. | 5180,00 | 5180,00 | 6267,80 |
| 24. | **Patobulinti supažindinimo su medžiagos, IT bylos medžiaga, protokolo ir kitų dokumentų perdavimo į EPP portalą funkcionalumą** | 1 | Vnt. | 3850,00 | 3850,00 | 4658,50 |
| 25. | **Gauto iš EPP dokumento perdavimo kitai įstaigai tobulinimas** | 1 | Vnt. | 7700,00 | 7700,00 | 9317,00 |
| 26. | **Dokumentų pasirašymo funkcionalumo pakeitimas** | 1 | Vnt. | 9240,00 | 9240,00 | 11180,40 |
| 27. | **Mokomosios/metodinės medžiagos talpinimas IBPS pirmame lange** | 1 | Vnt. | 7700,00 | 7700,00 | 9317,00 |
| 28. | **Veiksmų papildymas naujais poveiksmiais** | 1 | Vnt. | 3850,00 | 3850,00 | 4658,50 |
| 29. | **Bylos, medžiagos tyrimo eigos dokumentų funkcionalumo pakeitimas bei IBPS veiksmų, poveiksmių pavadinimų pakeitimas** | 1 | Vnt. | 46340,00 | 46340,00 | 56071,40 |
| 30. | **IT bylų archyvavimo funkcionalumo papildymas** | 1 | Vnt. | 35420,00 | 35420,00 | 42858,20 |
| 31. | **Patikslinti/papildyti teismo nutarčių pasirašymo funkcionalumą** | 1 | Vnt. | 10290,00 | 10290,00 | 12450,90 |
| 32. | **Policijos ataskaitos papildymas naujais duomenims** | 1 | Vnt. | 10290,00 | 10290,00 | 12450,90 |
| 33. | **ADOC įkėlimo į veiksmą/poveiksmį funkcionalumo tobulinimas** | 1 | Vnt. | 2590,00 | 2590,00 | 3133,90 |
| 34. | **Perduoto į teismą dokumento laiko nurodymas** | 1 | Vnt. | 2100,00 | 2100,00 | 2541,00 |
| 35. | **Skundžiamo procesinio veiksmo (dokumento) susiejimo su skundu funkcionalumo sukūrimas** | 1 | Vnt. | 10290,00 | 10290,00 | 12450,90 |
| 36. | **Apskundimo komponento tobulinimas** | 1 | Vnt. | 7700,00 | 7700,00 | 9317,00 |
| 37. | **Europos prokuratūros bylų perdavimo/perėmimo procedūros sukūrimas** | 1 | Vnt. | 3850,00 | 3850,00 | 4658,50 |
| 38. | **Informavimo, apie nepabaigtus tarptautinio bendradarbiavimo instrumentus byloje, funkcionalumo sukūrimas** | 1 | Vnt. | 2590,00 | 2590,00 | 3133,90 |
| 39. | **Kitos informacijos papildymas** | 1 | Vnt. | 1960,00 | 1960,00 | 2371,60 |
| 40. | **TP bylų funkcionalumo tobulinimas** | 1 | Vnt. | 32200,00 | 32200,00 | 38962,00 |
| 41. | **Darbų plano funkcionalumo pakeitimas** | 1 | Vnt. | 30940,00 | 30940,00 | 37437,40 |
| 42. | **Naujo IBPS EPP užsieniečių identifikavimo būdo sukūrimas** | 1 | Vnt. | 20580,00 | 20580,00 | 24901,80 |
| 43. | **Dokumentų šablono archyvo tobulinimas** | 1 | Vnt. | 5180,00 | 5180,00 | 6267,80 |
| 44. | **Kriminalistinių tyrimų modulio papildymas** | 1 | Vnt. | 28980,00 | 28980,00 | 35065,80 |
| 45. | **Teismo nutarčių įsiteisėjimo žymėjimas** | 1 | Vnt. | 4480,00 | 4480,00 | 5420,80 |
| 46. | **Rezonansinių bylų sąrašo rodymo patobulinimas** | 1 | Vnt. | 3220,00 | 3220,00 | 3896,20 |
| 47. | **TP bylą inicijuojančių dokumentų papildymas** | 1 | Vnt. | 7700,00 | 7700,00 | 9317,00 |
| 48. | **Bylų teisių suteikimas prokuratūrai, kai keičiasi prokuratūros struktūra** | 1 | Vnt. | 20580,00 | 20580,00 | 24901,80 |
| 49. | **Bylų perskirstymo funkcionalumo tobulinimas** | 1 | Vnt. | 12880,00 | 12880,00 | 15584,80 |
| 50. | **Sukurti vertimų skyriaus vedėjai vertimo užduočių stebėjimo funkciją** | 1 | Vnt. | 7700,00 | 7700,00 | 9317,00 |
| 51. | **Sukurti naujus blankus** | 1 | Vnt. | 18060,00 | 18060,00 | 21852,60 |
| 52. | **Pranešimų automatinis pašalinimas** | 1 | Vnt. | 2590,00 | 2590,00 | 3133,90 |
| 53. | **Sukurti naują terminų tipą - automatinis-asmeninis terminas** | 1 | Vnt. | 7700,00 | 7700,00 | 9317,00 |
| 54. | **Mano apskųstos nutartys sąrašo patobulinimas** | 1 | Vnt. | 12880,00 | 12880,00 | 15584,80 |
| 55. | **Sukurti automatines IBPS užduotis susipažinti su informacija teisėjui, gavus dokumentus „Prokuroro pareiškimas dėl KP skyrimo“ ir „Skundas dėl laikino sulaikymo“** | 1 | Vnt. | *5180,00* | *5180,00* | *6267,80* |
| 56. | **Nepasirašytų apklausos protokolų teisme, sąrašo atvaizdavimo teisėjo pirmame IBPS lange sukūrimas** | 1 | Vnt. | 3850,00 | 3850,00 | 4658,50 |
| 57. | **Atnaujinti IBPS programinės įrangos naudojamą Java versiją** | 1 | Vnt. | 30940,00 | 30940,00 | 37437,40 |
| 59. | **zK versijos atnaujinimas** | 1 | Vnt. | 15470,00 | 15470,00 | 18718,70 |
| 59. | **Apache Tomcat versijos atnaujinimas** | 1 | Vnt. | 7700,00 | 7700,00 | 9317,00 |
| 60. | **IBPS DUVP versijos atnaujinimas** | 1 | Vnt. | 52780,00 | 52780,00 | 63863,80 |
| **Iš viso (1-60 eilučių suma):** | | | | | 881650,00 | 1066796,50 |
| ***IBPS modernizavimas ir integracinės sąsajos sukūrimas su KADIS–2 (Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 61 - 68 punktai)*** | | | | | | |
| 61. | **Duomenų, susijusių su kardomosios priemonėmis, perdavimas į KADIS-2** | 1 | Vnt. | 29400,00 | 29400,00 | 35574,00 |
| 62. | **Duomenų, susijusių su proceso dalyviais, perdavimas į KADIS-2** | 1 | Vnt. | 35000,00 | 35000,00 | 42350,00 |
| 63. | **Duomenų, susijusių su įtariamojo (suimtojo), nuteistojo pristatymu į už įkalinimo įstaigos ribų, arba paruošti procesinių veiksmų atlikimui įkalinimo įstaigoje, perdavimas į KADIS-2** | 1 | Vnt. | 33670,00 | 33670,00 | 40740,70 |
| 64. | **Procesinių dokumentų, susijusių su atstovavimu, perdavimas į KADIS-2** | 1 | Vnt. | 11200,00 | 11200,00 | 13552,00 |
| 65. | **Procesinių dokumentų, perduotų į KADIS-2 supažindinimui pasirašytinai, gavimas į IBPS** | 1 | Vnt. | 16800,00 | 16800,00 | 20328,00 |
| 66. | **Pranešimų (duomenų), susijusių su įtariamojo (suimtojo) konvojavimu, apsilankymais ir kt., gavimas IBPS** | 1 | Vnt. | 18200,00 | 18200,00 | 22022,00 |
| 67. | **Funkcionalumo, susijusio su (įtariamojo (suimtojo), nuteistojo) asmens kortelės duomenų peržiūrą IBPS, sukūrimas** | 1 | Vnt. | 16800,00 | 16800,00 | 20328,00 |
| 68. | **Informacijos, susijusios su įtariamojo (suimtojo), nuteistojo, buvimo vieta įkalinimo įstaigoje, gavimas IBPS** | 1 | Vnt. | 19670,00 | 19670,00 | 23800,70 |
| **Iš viso (61-68 eilučių suma):** | | | | | 180740,00 | 218695,40 |
| ***IBPS PRIEŽIŪROS PASLAUGOS UŽSAKYTIEMS PAKEITIMAMS ATLIKTI (Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 69 punktas)*** | | | | | | |
| 69. | **IBPS priežiūros paslaugos užsakytiems pakeitimams ir patobulinimams atlikti (pagal paslaugų valandinį įkainį)** | 477\* | Val. | 70,00 | 33390,00 | 40401,90 |
| **Bendra Sutarties kaina eurais *(*1- 60 eilučių, 61-68 eilučių ir 69 eilutės suma*)*** | | | | | 1095780,00 | 1325893,80 |

\* Nurodytas maksimalus valandų skaičius. Klientas paslaugas įsigys pagal poreikį ir neįsipareigoja įsigyti viso nurodyto paslaugų kiekio.

2.2. Į Sutarties kainą įskaitomi visi mokesčiai, garantinės priežiūros kaina ir rinkliavos bei kitos išlaidos (vertimo, taip pat ir PVM sąskaitų faktūrų / sąskaitų faktūrų teikimo elektroniniu būdu išlaidos), susijusios su Sutarties vykdymu.

2.3.Sutarties kaina / paslaugų kainos (įkainiai) negali būti keičiama (-os) per visą Sutarties galiojimo laiką, išskyrus Sutartyje numatytus atvejus.

2.4. Paslaugų, nurodytų Sutarties 1 priedo III skyriuje „Reikalavimai IBPS programinės įrangos priežiūrai ir modernizavimui“ 1 - 68 punktuose priėmimas–perdavimas įforminamas perdavimo–priėmimo aktais, kuriuos pasirašys Klientas ir Paslaugų teikėjas. Perdavimo–priėmimo aktų skaičių ir periodiškumą Paslaugų teikėjas turi suderinti su Klientu atskirai (Sutarties 2 priedas);

2.5. IBPS programinės įrangos priežiūros paslaugos, nurodytos Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 69 punkte, užsakomos esant poreikiui, užpildant Sutartyje nustatytos formos paraišką (Sutarties 3 priedas). Pagal kiekvieną paraišką atliktų paslaugų priėmimas–perdavimas įforminamas Sutartyje nustatytos formos perdavimo–priėmimo aktu (Sutarties 4 priedas), kurį pasirašo Klientas ir Paslaugų teikėjas.

2.6. Klientas per 10 (dešimt) darbo dienų nuo Paslaugų teikėjo pasirašyto priėmimo–perdavimo akto gavimo dienos priims tinkamas paslaugas, pasirašydamas perdavimo–priėmimo aktą, arba raštu informuos Paslaugų teikėją apie atsisakymą priimti paslaugas, nurodydamas pašalinti trūkumus per Kliento nustatytą terminą nuo raštiškų pastabų gavimo dienos;

2.7. Nuo perdavimo–priėmimo aktų pasirašymo dienos suteiktų paslaugų nuosavybės teisė pereina Klientui.

2.8. Klientas, dėl reikalavimų, numatytų Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 1 – 60 ir 69 punktuose, su Paslaugų teikėju atsiskaitys mokėjimo pavedimu, pinigus pervesdamas į Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo šių paslaugų priėmimo–perdavimo akto pasirašymo tarp Paslaugų teikėjo ir Kliento bei teisingos PVM sąskaitos faktūros gavimo dienos. Paslaugų teikėjas PVM sąskaitas faktūras turi pateikti elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Paslaugų teikėjui nepateikus PVM sąskaitos faktūros elektroniniu būdu, Klientas turi teisę nevykdyti mokėjimo.

2.9. Klientas dėl reikalavimų, numatytų Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 61 - 68 punktuose su Paslaugų teikėju atsiskaitys mokėjimo pavedimu, pinigus pervesdamas į Paslaugų teikėjo atsiskaitomąją sąskaitą ne vėliau kaip per ne vėliau kaip per 30 (trisdešimt) dienų nuo šių paslaugų priėmimo–perdavimo akto pasirašymo tarp Paslaugų teikėjo ir Kliento bei teisingos PVM sąskaitos faktūros gavimo dienos. Paslaugų teikėjas PVM sąskaitas faktūras turi pateikti elektroniniu būdu, kaip numatyta VPĮ 22 straipsnio 3 dalyje. Paslaugų teikėjui nepateikus PVM sąskaitos faktūros elektroniniu būdu, Klientas turi teisę nevykdyti mokėjimo. Šiame papunktyje numatytų paslaugų įsigijimas finansuojamasprojekto ,,Bausmių vykdymo sistemos elektroninių paslaugų skaitmeninio sprendimo sukūrimas“ Nr. 02-088-P-0005 (toliau – Projektas) lėšomis.

2.10. Sutarties kaina / įkainis jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai/įkainiams. Raštiškai susitarus Paslaugų teikėjui ir Klientui ne vėliau kaip iki paskutinio paslaugų perdavimo–priėmimo akto pasirašymo dienos, perskaičiuojama tik ta Sutarties kainos / įkainio dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos/įkainio perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/įkainiui. Klientas taip pat turi teisę inicijuoti Sutarties kainos / įkainio perskaičiavimą dėl pasikeitusio (padidėjusio ar sumažėjusio) PVM. Sutarties kainos / įkainio perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina/įkainis bei šio perskaičiavimo įsigaliojimo sąlygos. Nauji įkainiai taikomi paslaugoms, suteiktoms po susitarimo įsigaliojimo dienos. Sutarties kainos / įkainio perskaičiavimas dėl kitų mokesčių pasikeitimo nebus atliekamas.

2.11. Sutartyje numatytos paslaugų teikimo kainos (įkainiai) gali būti perskaičiuojamos, jeigu Valstybės duomenų agentūros (www.vda.lrv.lt ) kas ketvirtį skelbiamo Ūkio subjektams suteiktų paslaugų kainų indekso J62. Kompiuterių programavimo, konsultacinė ir susijusi veikla pokytis (k), apskaičiuotas kaip nustatyta Sutarties 2.13 papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.12. Perskaičiuotos kainos taikomos paslaugoms, kurios užsakomos ar pagal Sutarties Šalių pasirašytą Paslaugų teikimo grafiką suteikiamos po to, kai Šalys sudaro susitarimą dėl kainų perskaičiavimo.

2.13. Naujos kainos apskaičiuojamos pagal formulę:

a\_1=a+(k/100×a), kur

a – vieneto kaina (Eur be PVM)) (jei ji jau buvo perskaičiuota, tai po paskutinio perskaičiavimo).

a\_1 – perskaičiuota (pakeista) vieneto kaina (Eur be PVM)

k – Pagal Ūkio subjektams suteiktų paslaugų kainų indeksą J62. Kompiuterių programavimo, konsultacinė ir susijusi veikla apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias/〖Ind〗\_pradžia ×100-100, (proc.), kur

〖Ind〗\_naujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla indeksas.

〖Ind〗\_pradžia – laikotarpio pradžios datos (ketvirčio) Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.14. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas vieneto kaina „a“ suapvalinama iki dviejų skaitmenų po kablelio.

2.15. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.16. Pirmosios peržiūros terminas netaikomas ir peržiūros dažnumas nėra ribojamas.

2.17. Sutarties 2.11-2.16 papunkčiuose numatytas Sutarties kainų perskaičiavimas įforminamas Sutarties Šalių pasirašomu susitarimu, kuriame užfiksuojami perskaičiuoti Sutarties įkainiai bei šio perskaičiavimo įsigaliojimo sąlygos, esant poreikiui ir perskaičiuota pradinės Sutarties vertė. Šalys taip pat privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k).

2.18. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, kurios apmokamos pagal Sutarties 2.8 papunktį, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

2.19. Sutarties kainai apskaičiuoti taikomas mišrus kainodaros būdas:

2.19.1. Fiksuotos kainos kainodara – IBPS programinės įrangos kūrimas, modernizavimas ir jos įdiegimas bei IBPS modernizavimas ir integracinės sąsajos sukūrimas su KADIS-2 (Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 1-68 punktai);

2.19.2. Fiksuoto įkainio kainodara – IBPS priežiūros paslaugos užsakytiems pakeitimams atlikti (Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 69 punktas).

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. Sutartyje ir Sutarties 1 priede nustatyta tvarka ir sąlygomis pagal Kliento faktinį poreikį teikti Sutarties ir Sutarties 1 priedo reikalavimus atitinkančias paslaugas nuo Sutarties įsigaliojimo dienos iki kol bus pasiekta Sutarties kaina (bendra Sutarties vertė), adresu Šventaragio g. 2, Vilnius, Lietuva, šiais terminais:

3.1.1.1. funkciniai reikalavimai IBPS programinės įrangos kūrimui, modernizavimui ir jos įdiegimui, nurodyti Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 1 - 60 punktuose, turi būti sukurti pagal suderintą su Klientu paslaugų teikimo grafiką, bet ne ilgiau kaip per **24 (dvidešimt keturis) mėnesius** nuo Sutarties įsigaliojimo dienos. Paslaugų teikimo grafikas (projekto veiklų tvarkaraštis) suderinamas su Klientu per 10 (dešimt) darbo dienų nuo Sutarties įsigaliojimo dienos;

3.1.1.2. funkciniai reikalavimai IBPS programinės įrangos kūrimui, modernizavimui ir jos įdiegimui, nurodyti Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 61 - 68 punktuose, turi būti sukurti pagal suderintą su Klientu paslaugų teikimo grafiką, bet ne ilgiau kaip per **12 (dvylika) mėnesių** nuo Sutarties įsigaliojimo dienos. Paslaugų teikimo grafikas (projekto veiklų tvarkaraštis) suderinamas su Klientu per 10 (dešimt) darbo dienų nuo Sutarties įsigaliojimo dienos;

3.1.1.3. Klientas, esant poreikiui, gali užsakyti iki **477 val.** IBPS programinės įrangos priežiūros paslaugų (Sutarties 1 priedo III skyriaus „Reikalavimai IBPS programinės įrangos priežiūrai ir modernizavimui“ 69 punkte). Klientas neįsipareigoja įsigyti iš Paslaugų teikėjo viso nurodyto IBPS programinės įrangos priežiūros paslaugų kiekio. Šios paslaugos teikiamos **24 (dvidešimt keturis) mėnesius** nuo Sutarties įsigaliojimo dienos.

3.1.2. Sutartyje nustatyta tvarka teikti Klientui pasirašytą (-us) paslaugų perdavimo–priėmimo aktą (-us) bei PVM sąskaitą (-as) faktūrą (-as);

3.1.3. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.4. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.4.1. jei laiku negali suteikti paslaugų;

3.1.4.2. apie pasikeitusius savo rekvizitus, teisinį statusą, paskirtą atstovą.

3.1.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.6. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.7. laikytis Lietuvos Respublikos civilinio kodekso (toliau – Kodeksas) bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir / ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir / ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.8. teikdamas paslaugas sunaudoti kaip įmanoma mažiau gamtos išteklių. Dėl šios priežasties visa su Sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas Paslaugų teikėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu;

3.1.9. teikti garantinę priežiūrą pagal Sutarties 1 priedo III skyriuje „Reikalavimai IBPS programinės įrangos priežiūrai ir modernizavimui “ 1-69 punktus sukurtai ir / ar modernizuotai IBPS programinei įrangai, Sutarties galiojimo metu nuo konkrečios paslaugos rezultatų perdavimo–priėmimo akto pasirašymo dienos ir 12 (dvylika) mėnesių nuo paskutinio paslaugų perdavimo–priėmimo akto pasirašymo dienos;

3.1.10. neteikti jokios su Sutartimi susijusios informacijos Rusijos Federacijos, Baltarusijos Respublikos, Kinijos Liaudies Respublikos, netaikoma Atskirajai Taivano, Penghu, Kinmeno ir Madzu muitų teritorijai, Rusijos Federacijos aneksuoto Krymo, Moldovos Respublikos Vyriausybės nekontroliuojamos Padniestrės teritorijos ir Sakartvelo Vyriausybės nekontroliuojamos Abchazijos ir Pietų Osetijos teritorijos subjektams (ar jiems atstovaujantiems asmenims) ir užtikrinti, kad Sutarčiai įgyvendinti (t. y. paslaugoms teikti) nebūtų pasitelkiami subjektai iš valstybių ar teritorijų, nurodytų sąraše, patvirtintame Lietuvos Respublikos Vyriausybės 2022 m. kovo 30 d. nutarimo Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ 1.2 papunkčiu;

3.1.11. vykdyti nuolatines vertimo žodžiu ir raštu paslaugas, jei Paslaugų teikėjo siūlomi specialistai nemoka lietuvių kalbos. Išlaidos vertimo paslaugoms turi būti įskaičiuotos į bendrą Sutarties kainą;

3.1.12. užtikrinti, kad Sutartį visą Sutarties galiojimo laikotarpį vykdys pasiūlyme (Paslaugų teikėjo užpildytoje formoje kvalifikacijai (pridedama) nurodyti ir Sutarties reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) ar pasitelkiami papildomi specialistai tik gavus rašytinį Kliento sutikimą. Keičiami ar pasitelkiami papildomi specialistai turi atitikti Specialiųjų sąlygų (pridedama) 4 lentelėje (4.1.2 papunktyje) nurodytus reikalavimus (jei keičiami specialistai, kurių kvalifikacija buvo vertinama nustatant pirkimo laimėtoją, tai keičiamo specialisto kvalifikacija ir patirtis turi atitikti pasiūlyme nurodyto, keičiamo specialisto kvalifikaciją ir patirtį).

3.1.13. turėti Sutarties vykdymo laikotarpiui palaikymo tarnybą (angl. HelpDesk) ar įvykių registravimo sistemą, kuri turi suteikti galimybes Klientui registruoti incidentus įvairiais klausimais;

3.1.14. užtikrinti, kad sertifikatas (kiti dokumentai), nurodyti pirkimo dokumentų specialiųjų sąlygų 5 lentelėje (pridedama), turi galioti ne trumpiau kaip nuo pasiūlymo pateikimo termino ir galioti per visą Sutarties galiojimo laikotarpį. Jei Paslaugų teikėjo turimas sertifikato galiojimas baigiasi iki paslaugų teikimo laikotarpio pabaigos, Paslaugų teikėjas privalo pratęsti turimą sertifikatą (įsigyti naują) ir pateikti patvirtintą kopiją Klientui. Klientas pasilieka teisę nutraukti Sutartį su Paslaugų teikėju, jei sertifikatas nebus pratęstas arba bus sustabdytas ar nutrauktas jo galiojimas.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. ne vėliau kaip per 10 (dešimt) darbo dienų nuo pasirašyto paslaugų perdavimo–priėmimo dokumento gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo dokumentą, arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys įsipareigoja laikytis konfidencialumo įsipareigojimų. Konfidencialia informacija laikoma informacija, kuri Šalies pažymėta ar kitaip raštu nurodyta kaip privati ar konfidenciali arba informacija, kurią, remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų (atsakingų už Sutarties vykdymą asmenų), vykdysiančių Sutartį, pasirašytus konfidencialumo pasižadėjimus neatskleisti informacijos, kuri taps žinoma vykdant Sutartį, formas (Sutarties 5 priedas). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Šalys susitikimus (jei jų reikės) organizuoja nuotoliniu būdu, taip sumažinant aplinkos taršą (degalų išmetimą), išskyrus atvejus, kai fizinis susitikimas objektyviai būtinas.

3.5. Klientas ir Paslaugų teikėjas ne vėliau kaip per 5 (penkias) darbo dienas nuo Sutarties įsigaliojimo dienos pasirašo Susitarimą dėl asmens duomenų tvarkymo (Sutarties 6 priedas).

3.6. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo.

4.3. priskaičiuotų netesybų sumos dydžiu mažinti savo piniginę prievolę Paslaugų teikėjui.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui turi teisę pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija;

6.1.2. kitus subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi subteikėjai, Paslaugų teikėjas sudarius Sutartį, tačiau ne vėliau negu Sutartis pradedama vykdyti, įsipareigoja Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.2. Subteikėjo ar ūkio subjekto, kuriuo grindžiama Paslaugų teikėjo kvalifikacija, pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis VPĮ 46 straipsniu nustatytų pašalinimo pagrindų.

6.4. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų keitimą ar naujų papildomų subteikėjų pasitelkimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų pakeitimo ar naujų papildomų subteikėjų pasitelkimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai gali būti keičiami ar pasitelkiami nauji papildomi subteikėjai tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą ir kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodama sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį, taip pat atlikti patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka (Specialiųjų sąlygų (pridedama) 4 lentelės 4.1.3 papunkčio kvalifikacijos reikalavimas (VPĮ 47 str. 8 d.) ir Paslaugų teikėjas turės pateikti tokiai patikrai atlikti reikalingus dokumentus. Prieš duodama sutikimą keisti Paslaugų teikėjo pasiūlyme nurodytus subteikėjus ar pasitelkti naujus papildomus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka (Specialiųjų sąlygų (pridedama) 4 lentelės 4.1.3 papunkčio kvalifikacijos reikalavimas (VPĮ 47 str. 8 d.) ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti Specialiųjų sąlygų (pridedama) kvalifikacijos reikalavimų lentelės (4 lentelės) 4.1.3 ir 4.1.4 papunkčiuose nustatytus kvalifikacinius reikalavimus, todėl Paslaugų teikėjas, kartu su raštu, kuriuo prašoma pakeisti subteikėjus ar pasitelkti papildomus subteikėjus, pateikia naujai pasitelkiamų subteikėjų atitikimą Specialiųjų sąlygų (pridedama) kvalifikacinių reikalavimų lentelės (4 lentelės) 4.1.4 papunkčio reikalavimams patvirtinančius dokumentus. Draudžiama pasitelkti ūkio subjektus, kurių pajėgumais remiamasi, ir subteikėjus, kurie atitinka Specialiųjų sąlygų (pridedama) 6 lentelėje (6.2.1-6.2.3 papunkčiuose) nurodytas sąlygas. Todėl atitinkamai, jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi, ir subteikėjai ar pasitelkiami nauji papildomi subteikėjai Paslaugų teikėjas kartu su raštu, kuriuo prašoma pakeisti ūkio subjektus, kurių pajėgumais remiamasi, ir subteikėjus ar pasitelkti papildomus subteikėjus, privalo pateikti užpildytą pirkimo dokumentą „9 IA PD Deklaracija dėl ES 2022\_576“ tai dienai, kai Paslaugų teikėjas kreipiasi į Klientą su prašymu juos pakeisti ar pasitelkti naujus papildomus subteikėjus (Klientui kilus įtarimų Paslaugų teikėjas privalės pateikti ir atitiktį pagrindžiančius dokumentus nurodytus pirkimo dokumentuose).

6.5. Tiesioginis atsiskaitymas su ūkio subjektais, kuriais grindžiama Paslaugų teikėjo kvalifikacija, ar subteikėjais nenumatomas.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę Lietuvos Respublikoje ar užsienio valstybėje registruoto banko garantiją ar kredito unijos garantiją ar draudimo bendrovės laidavimo draudimo raštą. Sutarties įvykdymo užtikrinimo vertė turi būti ne mažesnė kaip 5 (penki) procentai visos pradinės Sutarties vertės (Sutarties kainos be PVM).

7.2. Sutarties įvykdymo užtikrinimas turi būti pateiktas ne vėliau kaip per 10 (dešimt) darbo dienų po Sutarties pasirašymo ir turi galioti 26 (dvidešimt šešis) mėnesius nuo jo pateikimo Klientui dienos. Sutarties įvykdymo užtikrinimo dokumentai, Paslaugų teikėjui paprašius, grąžinami pasibaigus Sutarties galiojimo terminui ir tinkamai įvykdžius Sutartyje numatytus įsipareigojimus.

7.3. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Kliento rašytinį reikalavimą Sutarties įvykdymo užtikrinimą išdavęs bankas, kredito unija ar draudimo bendrovė sumokės Klientui visą Kliento nurodytą sumą (kuri negali būti mažesnė nei 5 (penki) procentai nuo visos pradinės Sutarties vertės (Sutarties kainos be PVM), jeigu Paslaugų teikėjas nevykdys ar netinkamai vykdys Sutartyje numatytus įsipareigojimus, išskyrus numatytus Sutarties 7.4 ir 7.6 papunkčiuose. Numatyta Sutarties įvykdymo užtikrinime suma yra minimalūs ir pagrįsti Kliento nuostoliai, kurių įrodinėti nereikia ir yra atlyginami Klientui pareikalavus.

7.4. Jei Paslaugų teikėjas nevykdo savo sutartinių įsipareigojimų paslaugų teikimo grafike ar užsakymo vertinime numatytais terminais, Klientas be oficialaus įspėjimo ir neribodamas kitų savo teisių gynimo būdų pradeda skaičiuoti 0,03 (trijų šimtųjų)procentų dydžio delspinigius nuo laiku nesuteiktų paslaugų kainos be PVM už kiekvieną uždelstą dieną. Klientas turi teisę priskaičiuotų delspinigių suma mažinti savo piniginę prievolę Paslaugų teikėjui.

7.5. Jei Klientas nevykdo savo sutartinių įsipareigojimų Sutartyje numatytais terminais sumokėti Paslaugų teikėjui už tinkamai ir faktiškai suteiktas paslaugas, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procentų dydžio delspinigius nuo laiku neapmokėtos paslaugų kainos be PVM už kiekvieną uždelstą dieną.

7.6. Jei Paslaugų teikėjas nevykdo savo sutartinių įsipareigojimų dėl gedimų šalinimo garantinės priežiūros laikotarpiu Sutarties 1 priedo 4.6 papunktyje numatytais terminais, Klientas turi teisę be oficialaus įspėjimo ir neribodama kitų savo teisių gynimo būdų pradėti skaičiuoti delspinigius pagal lentelėje nustatytus dydžius:

|  |  |  |
| --- | --- | --- |
| Incidento svarbos lygmuo | Gedimo šalinimo termino viršijimas, valandos | Delspinigių dydis už pavėluotą valandą Eur |
| *1* | *2* | *3* |
| Kritinė klaida | 1 darbo val. | 50 Eur |
| Svarbi klaida | 1 darbo val. | 40 Eur |
| Kitos klaidos | 1 darbo val. | 20 Eur |

7.7. Tiesioginių nuostolių atlyginimas negali būti didesnis kaip Sutarties vertė be PVM. Šalys neatlygina viena kitai jokių netiesioginių nuostolių. Šioje Sutartyje nuostolių apribojimai netaikomi esant Šalies tyčiai ir dideliam neatsargumui.

**8. SUTARTIES GALIOJIMAS**

8.1. Sutartis įsigalioja nuo jos pasirašymo dienos bei Sutarties 7.1 papunktyje numatyto Sutarties įvykdymo užtikrinimo pateikimo dienos ir galioja iki visiško Sutarties Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su, ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Sutarties Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį raštu prieš 20 (dvidešimt) dienų įspėjusi kitą Sutarties Šalį ir pateikusi pagrįstus motyvus. Esminis Sutarties pažeidimas turi būti suprantamas ir pagal Kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiais Sutarties pažeidimais pagal Sutartį laikomi:

8.3.1. Kliento mokėjimo prievolės termino praleidimas daugiau kaip 30 (trisdešimt) dienų;

8.3.2. Paslaugų teikėjo sutartinių įsipareigojimų, nurodytų užsakymo vertinime ar paslaugų teikimo grafike, terminų praleidimas daugiau kaip 30 (trisdešimt) dienų dėl Paslaugų teikėjo kaltės;

8.3.3. pasiūlyme nurodytų specialistų, kurių kvalifikacija ir patirtis buvo vertinama, nustatant pirkimo laimėtoją ar vadovaujantis 3.1.12 papunkčiu pakeistų specialistų, nepasitelkimas vykdant Sutartį;

8.3.4. Paslaugų teikėjui taikytų delspinigių bendrai sumai viršijus 15 (penkiolika) procentų pradinės Sutarties vertės (Sutarties kainos be PVM).

8.4. Klientas turi teisę vienašališkai nutraukti Sutartį pranešęs Paslaugų teikėjui prieš 30 (trisdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Klientui patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka bei kitų teisės aktų numatytais atvejais.

8.6. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (VPĮ 87 str. 4 d.).

**9. SUTARTINIŲ ĮSIPAREIGOJIMŲ SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir / arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kita perkančioji organizacija), Klientas turi teisę sustabdyti paslaugų ar jų dalies teikimo terminų eigą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų (ar jų dalies), Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas atnaujinamas.

9.3. Bendras visų sutartinių įsipareigojimų vykdymo sustabdymo terminas – iki 6 (šešių) savaičių.

9.4. Klientas ir Paslaugų teikėjas Sutarties 9.1 ar 9.2 papunkčiuose nurodytu atveju pasirašo susitarimą dėl sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

9.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

9.7. Atnaujinant sutartinių įsipareigojimų vykdymą Klientas ir Paslaugų teikėjas pasirašo susitarimą dėl sutartinių įsipareigojimų atnaujinimo ir, esant poreikiui, atnaujintą Paslaugų teikimo grafiką (projekto veiklų tvarkaraštį).

**10. KITOS SĄLYGOS**

10.1. Sutarties sąlygos galiojimo laikotarpiu gali būti keičiamos Sutartyje ir VPĮ 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Pirkimas, dėl kurio sudaryta Sutartis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu, kuriame nustatyta, kad pirkimas laikomas žaliuoju, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, atsižvelgiant į pirkimo objektą, buvo vykdomas kaip žaliasis pirkimas.

10.3. Visi rezultatai ir su jais susijusios teisės, įgytos vykdant Sutartį, įskaitant autorines turtines ir kitas intelektinės ar pramoninės nuosavybės teises išskyrus asmenines neturtines teises į intelektinės veiklos rezultatus, yra Kliento nuosavybė, kurią Klientas gali naudoti, modifikuoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Kliento sutikimo Paslaugų teikėjas negali publikuoti straipsnių apie paslaugas, jais remtis teikdamas bet kokias paslaugas kitiems ar atskleisti iš Kliento gautą informaciją. Paslaugų teikėjas garantuoja nuostolių atlyginimą Klientui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Kliento kaltės. Kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, Klientui perduodamas ir programos išeitinis kodas, diegimo instrukcijos. Kompiuterių programos autoriaus asmeninės neturtinės teisės negali būti naudojamos tokiu būdu, kuris suvaržytų autorių turtinių teisių į šią kompiuterinę programą turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius. Šiame papunktyje numatytos autorių turtinės teisės, vadovaujantis Autorių teisių ir gretutinių teisių įstatymo ir Lietuvos Respublikos valstybės informacinių išteklių valdymo įstatymo 12 straipsnio nuostatomis, perduodamos ir suteikiamos Lietuvos Respublikos ir Europos Sąjungos šalių teritorijoje neribotam laikui.

10.4. Klientas atsakingu už Sutarties vykdymą asmeniu skiria ... , Informatikos ir ryšių departamento prie Lietuvos Respublikos vidaus reikalų ministerijos ... (el. paštas ..., tel. ...).

10.5. Šalių tarpusavio santykiai, neaptarti Sutartyje, reguliuojami Kodekso ir kitų teisės aktų nustatyta tvarka.

10.6. Visi ginčai, kylantys iš Sutarties, sprendžiami gera valia ir bendru Sutarties Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

10.7. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

10.8. Sutarčiai aiškinti bei ginčams spręsti taikoma Lietuvos Respublikos teisė.

10.9. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kitais adresais, kuriuos nurodė viena Šalis, pateikdama pranešimą.

10.10. Sutartis sudaroma vadovaujantis Kodekso ir VPĮ, šio konkurso sąlygų ir pasiūlymo, pripažintu laimėjusiu, nuostatomis.

10.11. Sutarties Šalys susirašinėja lietuvių kalba.

10.12. Sutarties neatskiriami priedai:

10.12.1. Sutarties 1 priedas – Techninė specifikacija, 34 lapai;

10.12.2. Sutarties 2 priedas – Paslaugų perdavimo–priėmimo aktas, 1 lapas;

10.12.3. Sutarties 3 priedas – Paslaugų paraiška, 1 lapas;

10.12.4. Sutarties 4 priedas – Paslaugų perdavimo–priėmimo aktas, 1 lapas;

10.12.5. Sutarties 5 priedas – Konfidencialumo pasižadėjimo neatskleisti informacijos, kuri taps žinoma vykdant Sutartį, forma, 2 lapai;

10.12.6. Sutarties 6 priedas – Susitarimas dėl asmens duomenų tvarkymo, 17 lapų.

PRIDEDAMA:

1. Paslaugų teikėjo užpildyta pasiūlymo forma, ADOC formatu;
2. Paslaugų teikėjo užpildyta forma kvalifikacijai, ADOC formatu;
3. Specialiosios sąlygos, 30 lapų;
4. 2024 m. liepos 3 d. pranešimas, 9 lapai;
5. 9 IA PD Deklaracija dėl ES 2022\_576, 1 lapas.

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel.: +370 5 271 7177  El. paštas: [ird@vrm.lt](mailto:ird@vrm.lt)  LT36 4040 0636 1000 1061  Lietuvos Respublikos finansų ministerija  Banko kodas 40400  Projekto sąskaita:  LT98 4040 0636 1000 1400  Lietuvos Respublikos finansų ministerija  Banko kodas 40400  Direktorė  Viktorija Rūkštelė | PASLAUGŲ TEIKĖJAS **Ūkio subjektų grupė, sudaryta iš UAB„Asseco Lietuva“ ir UAB ,,Insoft”, atstovaujama atsakingojo partnerio UAB ,,Asseco Lietuva”**  Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT100006181715  V. Gerulaičio g. 10, 08200 Vilnius  Tel. +370 5 210 2400  El. paštas: info@asseco.lt  A. s. LT64 7044 0600 0770 5693  SEB bankas, AB  Banko kodas 70440  Generalinis direktorius      Albertas Šermokas |